CELEX: 32019D0241
Language: et
Date: 2019-02-06 00:00:00
Title: Komisjoni rakendusotsus (EL) 2019/241, 6. veebruar 2019, millega muudetakse otsust 2007/703/EÜ ning rakendusotsuseid (EL) 2017/2452 ja (EL) 2018/1109 seoses loa hoidja esindajaga (teatavaks tehtud numbri C(2019) 748 all) (EMPs kohaldatav tekst)

11.2.2019   
               
               
                  ET
               
               
                  Euroopa Liidu Teataja
               
               
                  L 39/14
               
            
         KOMISJONI RAKENDUSOTSUS (EL) 2019/241,
         6. veebruar 2019,
         millega muudetakse otsust 2007/703/EÜ ning rakendusotsuseid (EL) 2017/2452 ja (EL) 2018/1109 seoses loa hoidja esindajaga
         
            
               (teatavaks tehtud numbri C(2019) 748 all)
            
         
         (Ainult hollandi-, prantsus- ja ingliskeelne tekst on autentsed)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta, (1) eriti selle artikli 9 lõiget 2 ja artikli 21 lõiget 2,
         ning arvestades järgmist:
         
                     (1)
                  
                  
                     Komisjoni otsusega 2007/703/EÜ (2) ning komisjoni rakendusotsustega (EL) 2017/2452 (3) ja (EL) 2018/1109 (4) kaetud geneetiliselt muundatud toidu ja sööda puhul on äriühingute Dow AgroSciences LLC ja Mycogen Seeds esindajad liidus vastavalt äriühingud Dow AgroSciences Ltd. ja Dow AgroSciences Europe Ltd., kelle asukoht on Ühendkuningriigis. Kõnealuste otsustega antud lubade puhul on äriühingu Pioneer Hi-Bred International Inc esindaja liidus äriühing Pioneer Overseas Corporation, kelle asukoht on Belgias.
                  
               
                     (2)
                  
                  
                     Ühendkuningriigi Euroopa Liidust väljaastumise kontekstis palus äriühing Dow AgroSciences Europe 13. septembril 2018 saadetud kirjas komisjonil muuta geneetiliselt muundatud toidu ja sööda lubadega seoses oma esindajat nii, et selleks saaks äriühingute Dow AgroSciences Ltd. ja Dow AgroSciences Europe Ltd asemel äriühing Dow AgroSciences Distribution S.A.S., kelle asukoht on Prantsusmaal. 12. oktoobril 2018 saadetud kirjas selgitas Dow AgroSciences LLC, et Dow AgroSciences Europe, Dow AgroSciences Ltd. ja Dow AgroSciences Europe Ltd on sama juriidiline isik. 7. septembri 2018 kirjaga kinnitas Dow AgroSciences Distribution S.A.S, et on esindaja üleminekuga nõus.
                  
               
                     (3)
                  
                  
                     Taotletud muudatused on puhtalt halduslikud ega too kaasa asjaomaste toodete uut hindamist. Sama kehtib ka asjaomaste loa andmise otsuste adressaatide kohta, kellega seoses tuleks samuti teha vastavad kohandused.
                  
               
                     (4)
                  
                  
                     Otsust 2007/703/EÜ ning rakendusotsuseid (EL) 2017/2452 ja (EL) 2018/1109 tuleks seega vastavalt muuta.
                  
               
                     (5)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2007/703/EÜ muutmine
            Otsust 2007/703/EÜ muudetakse järgmiselt.
            
                        1)
                     
                     
                        Artikli 6 lõike 1 punkti b tekst asendatakse järgmisega: „Dow AgroSciences Distribution S.A.S (Prantsusmaa), kes esindab äriühingut Mycogen Seeds (USA)“.
                     
                  
                        2)
                     
                     
                        Artikli 8 punkti b tekst asendatakse järgmisega: „Dow AgroSciences Distribution S.A.S., 6, rue Jean Pierre Timbaud, 78180 Montigny-le-Bretonneux, Prantsusmaa“.
                     
                  
                        3)
                     
                     
                        Lisa punkti a muudetakse järgmiselt:
                        
                                    a)
                                 
                                 
                                    nimi „Dow AgroSciences Europe Ltd“ asendatakse nimega „Dow AgroSciences Distribution S.A.S.“;
                                 
                              
                                    b)
                                 
                                 
                                    aadress „European Development Centre, 3 Milton Park, Abingdon, Oxon OX14 4RN, Ühendkuningriik“ asendatakse aadressiga „6, rue Jean Pierre Timbaud, 78180 Montigny-le-Bretonneux, Prantsusmaa“.
                                 
                              
                  
         
            Artikkel 2
            Rakendusotsuse (EL) 2017/2452 muutmine
            Rakendusotsust (EL) 2017/2452 muudetakse järgmiselt.
            
                        1)
                     
                     
                        Artikli 7 lõike 1 punkti b tekst asendatakse järgmisega: „Dow AgroSciences Distribution S.A.S (Prantsusmaa), kes esindab äriühingut Dow AgroSciences LLC (Ameerika Ühendriigid)“.
                     
                  
                        2)
                     
                     
                        Artikli 9 punkti b tekst asendatakse järgmisega: „Dow AgroSciences Distribution S.A.S., 6, rue Jean Pierre Timbaud, 78180 Montigny-le-Bretonneux, Prantsusmaa“.
                     
                  
                        3)
                     
                     
                        Lisa punkti a muudetakse järgmiselt:
                        
                                    a)
                                 
                                 
                                    nimi „Dow AgroSciences Europe Ltd“ asendatakse nimega „Dow AgroSciences Distribution S.A.S.“;
                                 
                              
                                    b)
                                 
                                 
                                    aadress „European Development Center, 3B Park Square, Milton Park, Abingdon, Oxon OX14 4RN, Ühendkuningriik“ asendatakse aadressiga „6, rue Jean Pierre Timbaud, 78180 Montigny-le-Bretonneux, Prantsusmaa“.
                                 
                              
                  
         
            Artikkel 3
            Rakendusotsuse (EL) 2018/1109 muutmine
            Rakendusotsust (EL) 2018/1109 muudetakse järgmiselt.
            
                        1)
                     
                     
                        Artikli 7 lõike 1 punkti b tekst asendatakse järgmisega: „Dow AgroSciences Distribution S.A.S (Prantsusmaa), kes esindab äriühingut Dow AgroSciences LLC (Ameerika Ühendriigid)“.
                     
                  
                        2)
                     
                     
                        Artikli 9 punkti b tekst asendatakse järgmisega: „Dow AgroSciences Distribution S.A.S., 6, rue Jean Pierre Timbaud, 78180 Montigny-le-Bretonneux, Prantsusmaa“.
                     
                  
                        3)
                     
                     
                        Lisa punkti a muudetakse järgmiselt:
                        
                                    a)
                                 
                                 
                                    nimi „Dow AgroSciences Europe Ltd“ asendatakse nimega „Dow AgroSciences Distribution S.A.S.“;
                                 
                              
                                    b)
                                 
                                 
                                    aadress „European Development Center, 3B Park Square, Milton Park, Abingdon, Oxon OX14 4RN, Ühendkuningriik“ asendatakse aadressiga „6, rue Jean Pierre Timbaud, 78180 Montigny-le-Bretonneux, Prantsusmaa“.
                                 
                              
                  
         
            Artikkel 4
            Adressaadid
            Käesolev otsus on adresseeritud järgmistele äriühingutele:
            
                        a)
                     
                     
                        Dow AgroSciences Distribution S.A.S., 6, rue Jean Pierre Timbaud, 78180 Montigny-le-Bretonneux, Prantsusmaa, ja
                     
                  
                        b)
                     
                     
                        Pioneer Overseas Corporation, Avenue des Arts 44, 1040 Brüssel, Belgia.
                     
                  
         
            Brüssel, 6. veebruar 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  ELT L 268, 18.10.2003, lk 1.
         
            (2)  Komisjoni 24. oktoobri 2007. aasta otsus 2007/703/EÜ, millega lubatakse 1507×NK603 (DAS-Ø15Ø7-1×MON-ØØ6Ø3-6) geneetiliselt muundatud maisi sisaldavate, sellest koosnevate või sellest toodetud kaupade turuleviimine vastavalt Euroopa Parlamendi ja nõukogu määrusele (EÜ) nr 1829/2003 (ELT L 285, 31.10.2007, lk 47).
         
            (3)  Komisjoni 21. detsembri 2017. aasta rakendusotsus (EL) 2017/2452, millega pikendatakse geneetiliselt muundatud maisi 1507 (DAS-Ø15Ø7-1) sisaldavate, sellest koosnevate või sellest toodetud kaupade turulelaskmise luba vastavalt Euroopa Parlamendi ja nõukogu määrusele (EÜ) nr 1829/2003 (ELT L 346, 28.12.2017, lk 25).
         
            (4)  Komisjoni 3. augusti 2018. aasta rakendusotsus (EL) 2018/1109, millega pikendatakse geneetiliselt muundatud maisi 59122 (DAS-59122-7) sisaldavate, sellest koosnevate või sellest toodetud toodete turulelaskmise luba vastavalt Euroopa Parlamendi ja nõukogu määrusele (EÜ) nr 1829/2003 (ELT L 203, 10.8.2018, lk 7).